钦定古今图书集成/理学汇编/学行典/第030卷 > 理数钤〈兑集下〉 > 《观物合数卦变》
## 钦定古今图书集成/理学汇编/学行典/第030卷 > 理数钤〈兑集下〉 > 《观物合数卦变》

夫合数卦变之法，用本生岁月日辰刻，分本数，以四
六因之，得用数若干。就于此数之上加一倍，又得若
干，此即经世观物元数也。盖元者，以其会运世数皆
统于元，故曰元也。以千百十零为元会，运世四位，而
定位不过于五也。有积至位数多者，以四位裁之。先
生曰：“数多以四裁之，敛合归之”，此裁成归合之谓也。
“四数俱全”者，以《元经》会为上卦，运经世为下卦。就千
位以八除之，用所剩之数加于百位为上卦。次就十
位以八除之，用所剩之数加于零位，为下卦也。若有
元数无会数者，则以《元经》运就千百位，各以八除之，
用所剩之数加于十位，为上卦。有会数无元数者，则
以《会经》运就百位，以八除之，用所剩之数加于十位，
为上卦。有运数无世数者，则以《运经》会就百十位以
八除之，用所剩之数加于零位，为下卦。有世数无运
数者，则以《世经》会就百十位，各以八除之，用所剩之
数加于零位，为《下卦》也。又有元世而无运会者，元世
各自为卦，就千位以八除之，用所剩之数加于百位，
为上卦，只取世数为下卦也。有积至五位者，以中数
承上接下为用也。盖卦以八除，一数属《干》，二数属《兑》，
三数属《离》，四数属《震》，五数属《巽》，六数属《坎》，七数属《艮》，
八数属坤。爻以六除，先就元数以六除之，次会次运
次世，以末位所剩之数为本卦之体爻也。如剩一数
则以初为体爻，剩二数则以二为体爻，剩三数则以
三为体爻。剩四数，则以四为体爻。剩五数，则以五为
体爻。剩六数，则以上为体爻。方接数而变之。其法以
元数为第一变，会数为第二变，运数为第三变，世数
为第四变。次就元数经会数，就元位以六除之，用会
之，剩数为第五变，以会经运为第六变，除法与上同，
以运经世为第七变也。

动占无本生年月日时，用所占之岁月日辰为用而已。

若有元数无会数者，则以《元经》运”；无会无运者，则以
“《元经》世；若会运世数俱无者，则以《元经》“零”也。凡变爻
皆挨体爻自下而上，如体爻在初爻，则就第二爻变
起，体在二爻，则就第三爻变起，体在三爻，则就第四
爻变起，体在四爻，则就第五爻变起。体在五爻，则就
上爻变起，体在上爻，则就初爻变起也。一爻有变一
二，次者有变三四次者，所变虽多，而重在原变爻也。
凡论寿夭贫富贵贱，主于观物，元生数克，与所变卦
爻，次玩身数合与爻，卦象消长时候，复玩元数体爻，
及互体生克衰旺，合时地干支昼夜阴晴，以推详也。
盖数以元为主，会为命也。数起分釐丝毫，积之极于
十百千万，以至元而止矣。故元为众“数之主，而不为
之用也。会乃元之用，数之所归，犹气运之数，积时日
月岁，以至世运，而归于会，会历十二万为一元，亦以
会为主也。人元以会为命，而数之所属，原于《河图》。一
六水，二七火，三八木，四九金，五十土，此五行自然之
数也。相生则吉，相克则凶。元数五行全者，转转制化，
重在元运世也。”先生曰：“金火相守则流，木火相得则
然，从其类也。水遇寒则结，遇火则竭，从其所胜也。”穆
氏曰：“金得水而晶光，木遇金而折伤，金遇土而埋藏，
火见水而灭亡，水遇土而壅塞，土遇水而疖疮。又如
人之气，禀木之气盛，则金之气乘，故仁常多而义常
少，金之气盛，则木之气衰，故义常多而仁常少。五行
触类推之。加运数”者，运主于运，岁主于世，日月辰数
主于零也。玩数学者，宜详味之。